
Dengan nama Allah 

Yang Maha Penyayang dan Maha Pengasih 


Ayat-ayat dan Terjemahan 



"Katakanlah (wahai Muhammad !) Allah itu Maha Esa(1). 
Allah itu selama-lamanya tumpuan seluruh makhluk(2). Tiada 
pernah beranak dan tiada pula pernah diperanakkan(3). Dan 
tiada siapa pun yang setanding dengan-Nya"(4). 

Surah yang pendek ini menyamai satu pertiga Al** 
Qur'an sebagaimana yang telah diterangkan di dalam 
hadith-hadith yang sahih. Ujar al-Bukhari: Kami telah 
diceritakan oleh Ismail katanya: Saya telah diceritakan 
oleh Malik daripada Abdul Rahman ibn Abdullah ibn 
Abu Sa'sa'ah daripada bapanya: 

« -c & & p P 

J2)) * I J J Oi ; 

4ti\ (J J,} ^ 

- ULb dUS 

jaII cL-ll (JJaiJ C a-Lo 

"Dari Abu Sa'd f ada seorang yang mendengar seorang lelaki 
membaca &\ j* $ dengan berulang-ulang kali. Pada 
pagi keesokan ia datang menemui Nabi s.a.w lalu ia 
menyebutkan cerita itu kepada beliau seolah-olah ia merasa 
surah itu sangat sedikit lalu Nabi s.a.w. berkata: " Demi 
jiwaku di tangan-Nya f sesungguhnya surah itu 
menyamai satu pertiga Al-Qur'an." 1 

Tiada sesuatu keanehan dalam sabda Rasulullah 
s.a.w. ini kerana 'aqidah keesaan yang diperintah 
supaya diumumkan beliau dengan iil > <JS itu 
merupakan 'aqidah hati nurani, pentafsiran bagi alam 
dan merupakan satu sistem hidup, kerana surah ini 


7 Diriwayatkan oleh al-Bukhari. 


mengandungi garis-garis pokok yang amat luas 
mengenai hakikat agung Islam. 

****** 

(Pentafsiran ayat 1) 

Konsep Keesaan Allah 



"Katakanlah (wahai Muhammad!) Allah itu Maha Esa. "(1) 

Kata-kata ^ lebih halus dari kata-kata «Mj, kerana 
kata-kata ^ menambahkan kepada kata-kata 
pengertian, tiada suatu yang lain di samping Allah 
dan tiada suatu yang setanding dengan Allah. 

Itulah hakikat keesaan kewujudan Allah. Di sana 
tiada hakikat melainkan hakikat Allah, tiada 
kewujudan hakiki melainkan kewujudan Allah. Segala 
maujud yang lain adalah mengambil kewujudan 
mereka dari kewujudan Allah yang hakiki, dan 
mengambil hakikat mereka darii hakikat zatiyah Allah. 

Kerana inilah ia juga merupakan hakikat keesaan 
Pencipta, tiada yang lain dari-Nya yang menciptakan 
sesuatu atau menjadi daya pencipta dalam sesuatu di 
alam ini. Itulah 'aqidah hati nurani, dan itulah juga 
pentafsiran bagi kewujudan alam. Apabila pentafsiran 
ini mantap dalam hati dan kefahaman ini jelas dan 
terang, maka bersihlah hati dari segala kepercayaan 
yang karut dan dari segala pergantungan dengan 
yang lain dari zat Allah yang esa dan unik dengan 
hakikat kewujudan dan hakikat kuasa pencipta. 

Yakni hati itu bersih dari pergantungan dengan 
sesuatu yang lain di alam al-wujud ini jika ia tidak 
bersih dari perasaan adanya sesuatu yang lain. Justeru 
itu tiada hakikat bagi sesuatu kewujudan kecuali 
kewujudan Ilahi, dan tiada hakikat bagi sesuatu kuasa 
pencipta kecualii hakikat kuasa pencipta iradat 
llahiyah sahaja. Oleh sebab itu tidak ada ertinya hati 
itu bergantung dengan sesuatu yang tidak 
mempunyai sebarang hakikat bagi kewujudannya dan 
sebarang hakikat bagi kuasa penciptaan-Nya. 

Apabila hati telah bersih dari segala perasaan 
terhadap yang lain dari hakikat Allah yang tunggal 
dan bersih dari pergantungan kepada yang lain dari 
hakikat Allah, maka ketika itu ia akan bebas dari 
segala belenggu dan ikatan, bebas dari keinginan 
nafsu yang menjadi punca berbagai-bagai belenggu, 
juga bebas dari sebarang ketakutan yang menjadi 
sumber berbagai-bagai ikatan. Apa lagi yang 

diingininya sedangkan ia tidak kehilangan sesuatu 
sesudah ia mendapat Allah, dan siapa lagi yang patut 
ditakutinya sedangkan di sana tidak ada kuasa 
penciptaan selain kuasa penciptaan Allah sahaja? 

Apabila mantapnya kefahaman ini yang tidak 
melihat di alam ini selain hakikat Allah sahaja, maka ia 
akan melihat hakikat ini pada segala kejadian yang 
lain yang lahir dari hakikat itu. Di tahap inilah hati 
seseorang akan melihat qudrat Aliah menguasai 
segala sesuatu yang dilihatnya, dan pada tahap yang 
lebih tinggi dari tahap ini ia tidak nampak sesuatu di 
alam buana ini melainkan hanya Allah, kerana di sana 
tiada hakikat yang lain yang dilihatnya melainkan 
hanya hakikat Allah. 

Begitu juga ia akan menolak kuasa penciptaan 
sebab-sebab (causes), malah ia akan memulangkan 
segala sesuatu, segala peristiwa dan segala gerak 
kepada Allah sebagai sebab pertama yang 
melahirkannya dan mempengaruhinya. Inilah hakikat 
yang amat ditekankan oleh Al-Qur'an dalam usaha 
menegakkan kefahaman keimanan. Kerana itu Al- 
Qur'an selama-lamanya menafikan sebab-sebab yang 
lahir dan menghubungkan segala sesuatu secara 
langsung kepada kehendak Allah: 



"Bukan engkau yang memanah ketika engkau memanah 
tetapi Aliahlah yang memanah. " 


•» i 


4 &\ 


(Surah al-Anfal: 1 7) 



"Tiada kemenangan melainkan dari sisi Allah." 

(Surah al-Anfal: 10) 

"Dan kamu tidak menentukan kehendak kamu kecuali 
dikehendaki Allah. " 


(Surah at-Takwir: 29) 

Lain-lain ayat yang seperti ini memang banyak. 
Dengan penolakan semua sebab-sebab yang lahir dan 
mengembalikan segala-galanya kepada kehendak 
Allah Yang Tunggal, akan tercurahlah rasa 
ketenteraman di dalam hati, dan dapatlah ia 
mengenal arah tawajjuh di mana ia meminta kepada- 
Nya apabila ia inginkan sesuatu, dan berlindung pada- 
Nya apabila ia merasa takut, dan seterusnya ia 
bersikap tenang terhadap segala kuasa dan kekuatan 
efektif dan terhadap segala sebab yang lahir yang 
tidak mempunyai hakikat dan kewujudan sejati. 

Inilah anak-anak tangga jalan menuju kepada Allah 
yang dicuba oleh ahli-ahli tasawwuf, dan mereka 
telah ditarik jauh oleh hakikat ini. Ini ialah kerana 
Islam mahukan manusia menyusuri jalan yang 
membawa kepada hakikat keesaan ini semasa mereka 
menghadapi realiti kehidupan dengan segala ciri- 
cirinya, atau semasa mereka menjalani kehidupan 
manusia dan memegang khilafah di bumi dengan 


segala nilai-nilainya di mana mereka merasa tiada 
hakikat yang sebenar melainkan hakikat Allah, dan 
tiada kewujudan yang sebenar melainkan kewujudan 
Allah dan tiada kuasa penciptaan melainkan kuasa 
penciptaan Allah dan mereka tidak berkehendak 
kepada jalan yang lain dari jalan ini. 


Konsep Tauhid Melahirkan Sistem Hidup Yang Sempurna 
Dan Positif 

Dari sinilah lahirnya satu sistem hidup yang 
sempurna yang ditegakkan di atas pentafsiran tadi 
yang menimbulkan berbagai-bagai kefahaman, 
perasaan dan arah-arah tujuan dalam hati seseorang. 

Itulah 'satu sistem beribadat kepada Allah Yang 
Tunggal, di mana tiada hakikat bagi kewujudan yang 
lain, melainkan kewujudan-Nya dan tiada hakikat bagi 
kuasa penciptaan yang lain melainkan kuasa 
penciptaan-Nya dan tiada kesan bagi iradat yang lain 
melainkan iradat-Nya. 

Itulah satu sistem bertawajjuh kepada Allah Yang 
Tunggal sama ada ketika berada dalam kegemaran 
dan ketakutan, sama ada dalam kesenangan dan 
kesusahan, ■ kerana apalah gunanya bertawajjuh 
kepada yang lain dari Allah yang tidak mempunyai 
kewujudan hakiki dan tidak mempunyai apa-apa 
kuasa di alam ini? 

Itulah satu sistem menerima dari Allah Yang 
Tunggal dalam segala urusan 'aqidah, kefahaman, 
nilai-nilai, ukuran-ukuran, syari'at, undang-undang, 
kedudukan, peraturan, adab cara dan tradisi-tradisi. 
Penerimaan perkara-perkara ini pastilah dari Allah 
yang mempunyai kewujudan yang esa dan hakikat 
yang unik di alam realiti dan hati nurani. 

Itulah satu sistem bergerak dan bertindak kerana 
Allah sahaja untuk mencari perdampingan dengan- 
Nya dan untuk menghindarkan diri dari rintangan- 
rintangan dan kekeliruan yang menyesatkan, sama 
ada yang wujud di dalam diri sendiri atau di 
sekelilingnya yang berupa benda dan manusia dan di 
antaranya ialah rintangan diri sendiri, belenggu 
keinginan nafsu dan ketakutan kepada sesuatu di 
alam ini. 

Itulah satu sistem yang menghubungkan di antara 
hati manusia dengan segala makhluk yang lain 
dengan hubungan kasih sayang, saling simpati, saling 
menyambut, kerana bukanlah maksud melepaskan 
diri dari belenggu-belenggu kejadian alam ini ialah 
menaruh perasaan' benci terhadapnya dan lari dari 
berhubung dengannya, kerana semua makhluk 
adalah dari ciptaan Allah. Semuanya mengambil 
kewujudannya dari kewujudan Allah dan semuanya 
dilimpahkan dengan nur hakikat Allah. Oleh kerana 
itu seluruh makhluk harus disayangi belaka kerana 
seluruhnya merupakan pemberian dan kurnia dan 
Allah yang amat dikasihi. 

Kebebasan Dalam Islam Bukan Vzlah Dan 
Bukan Pula Pelarian 

Itulah satu sistem yang luhur dan bebas, di mana 
bumi ini dipandang sebuah alam yang kecil, 
kehidupan dunia sebuah kehidupan yang pendek dan 
kenikmatan hidup dunia juga suatu keni'matan yang 
sedikit, dan usaha mencapai kebebasan dari 
rintangan-rintangan dan kekotoran-kekotoran dunia 
merupakan matlamat dan cita-cita (orang yang 
beriman), tetapi kebebasan di dalam Islam bukan 
bererti pemencilan diri, bukan bererti pengabaian dan 
bukan pula bererti kebencian dan pelarian, malah ia 
bererti percubaan dan perjuangan yang berterusan 
untuk memajukan manusia seluruhnya dan untuk 
membebaskan kehidupan mereka seluruhnya, kerana 
itu manusia diserahkan teraju khilafah dan 
kepimpinan dengan segala tugas-tugas dan 
kewajipannya, serta diberi kebebasan dengan segala 
nilai-nilainya sebagaimana telah kami jelaskan 
sebelum ini. 

Pembebasan diri dengan bertapa di rumah-rumah 
ibadat merupakan satu perkara yang mudah, tetapi 
Islam tidak mahu cara itu, kerana tugas menegakkan 
khilafah di bumi dan tugas memimpin umat manusia 
merupakan sebahagian dari sistem agama Allah untuk 
pembebasan manusia, la merupakan satu cara yang 
amat sukar, tetapi itulah satu-satunya cara yang dapat 
menegakkan insaniyah manusia dan menjamin 
kemenangan rohnya yang luhur di dalam dirinya. 
Pendeknya kebebasan di dalam Islam ialah kebebasan 
roh manusia menuju kepada Allah selaku sumber 
yang melahirkannya, la juga bererti perjuangan 
manusia untuk merealisasikan hakikat rohnya yang 
luhur, agar dapat bekerja di bidang yang dipilih 
untuknya oleh Allah Penciptanya Yang Maha 
Bijaksana. 

****** 

Tauhid Dalam Islam Merupakan Keseluruhan Agama 

Kerana ini semua, maka da'wah Islam, di tahapnya 
yang pertama, ditumpukan kepada usaha 
menegakkan hakikat tauhid dalam hati manusia 
dengan gambaran jelas seperti ini, kerana konsep 
tauhid dengan gambaran seperti ini merupakan 
'aqidah hati nurani, pentafsiran bagi kewujudan alam 
dan sistem bagi kehidupan. Tauhid bukan kata-kata 
yang diucapkan dengan lidah, malah bukan suatu 
gambaran yang tersimpan di dalam hati, malah tauhid 
merupakan keseluruhan agama, dan segala perincian 
dan cabang-cabang yang lain darinya hanya 
merupakan hasil tabi'i dari kemantapan hakikat 
tauhid yang tersemat di dalam hati manusia. 

Penyelewengan-penyelewengan yang menimpa 
umat-umat Ahlil-Kitab di zaman dahulu dan yang 
telah merosakkan 'aqidah, kefahaman-kefahaman 
dan kehidupan mereka, adalah pada mulanya berlaku 
akibat dari terhapusnya gambaran tauhid yang murni 


dan kemudian diikuti pula oleh segala penyelewengan 
yang lain. 

Kesan Pertama Dari 'Aqidah Tauhid Ialah Syari'at 

Ciri yang membezakan gambaran tauhid di dalam 
'aqidah Islam ialah cirinya yang meresap dalam 
seluruh kehidupan, dan seluruh kehidupan itu 
ditegakkan di atas asasnya, la menjadi tapak bagi 
semua program amali dalam kehidupan, kesan- 
kesannya kelihatan jelas di dalam bidang 
perundangan sebagaimana kelihatan jelas di dalam 
bidang kepercayaan. Kesan pertama dari 'aqidah 
tauhid ialah syari'at Allah merupakan undang-undang 
yang tunggal yang memerintah semua urusan 
kehidupan. Apabila kesan ini tidak wujud bererti 
'aqidah tauhid belum lagi berdiri teguh, kerana itu 
'aqidah tauhid tidak mungkin tegak melainkan 
seluruh implikasinya direalisasikan di segenap bidang 
hidup. 

****** 

Maksud Allah itu Maha Esa ialah Allah itu satu- 
satunya tumpuan seluruh makhluk, tidak beranak dan 
tidak pula diperanakkan dan tiada siapa yang 
setanding dengan-Nya. AI-Qur'an menyebut butiran- 
butiran ini untuk menambahkan kejelasan. 

(Pentafsiran ayat-ayat 2 - 3) 

Hakikat Tauhid 



"Allah itu selama-lamanya tumpuan seluruh makhluk. "(2) 

Pengertian Allah Maha Esa ialah Allah itu bersifat 
sama ada tidak beranak dan tidak diperanak dan tiada 
tolok bandingnya. Perincian-perincian ini disebut Al- 
Qur'an dengan tujuan untuk menambahkan 
penjelasan. Makna dari segi bahasa ialah tuan 
penghulu yang dituju orang ramai, di mana tiada 
suatu urusan yang diputus melainkan dengan 
kebenarannya, Allah itulah Tuan yang sebenar, tiada 
tuan yang lain dari-Nya. Dia adalah Tunggal dalam 
ketuhanan-Nya, dan semua yang lain adalah hamba- 
Nya belaka. Dialah sahaja pihak yang ditujukan untuk 
mendapat hajat-hajat, dan Dialah sahaja yang 
menyahut seruan hamba-hamba-Nya yang 
mempunyai hajat Dialah sahaja yang memutuskan 
segala perkara dengan keizinan-Nya, dan tiada siapa 
yang turut membuat keputusan bersama-Nya. Sifat ini 
dari awal lagi dapat difaham dari sifat-Nya Yang 
Maha Esa. 



"Tiada pernah beranak dan tiada pula diperanakkan. "(3) 

Hakikat Wujud Azali 

Maksudnya ialah hakikat Allah itu adalah hakikat 
yang wujud abadi dan azali lagi, Hakikat Allah tidak 
dipengaruhi, oleh keadaan demi keadaan. Dia 

mempunyai sifat yang sempurna daiam segala 
keadaan. Makna kelahiran anak ialah kemunculan 
dan kesinambungan keturunan. Kelahiran anak 
merupakan satu kewujudan yang bertambah selepas 
kurang atau selepas tidak ada, dan semuanya ini 
mustahil pada Allah. Kelahiran anak juga memerlukan 
isteri yang sama kejadian dan ini juga mustahil bagi 
Allah kerana sifat Maha Esa itu sendiri mengandungi 
penolakan adanya ibubapa dan anak-anak. 

****** 


(Pentafsiran ayat 4) 


Konsep Ahadiyah 


f' 

Je>-' 




" Dan tiada siapa pun yang setanding dengan-Nya. "(4) 


Maksudnya ialah tiada siapa yang serupa dan 
setanding dengan-Nya, sama ada dari segi hakikat 
kewujudan, atau dari segi hakikat kuasa penciptaan, 
atau dari segi mana-mana sifat dari sifat-sifat zatiyah- 
Nya. Pengertian ayat ini juga tercapai dengan sifat- 
Nya Yang Maha Esa, tetapi ia disebut dengan tujuan 
menguat dan mentafsirkannya dengan terperinci, iaitu 
menolak kepercayaan wujud dua tuhan yang 
mendakwa bahawa Allah itu tuhan kebaikan dan di 
sana ada lagi satu tuhan yang lain iaitu tuhan 
kejahatan yang menentang Allah dan menentang 
kebaikan-kebaikannya dan menyebarkan kerosakan di 
muka bumi. J Aqidah dua tuhan yang paling masyhur 
ialah 'aqidah yang dianuti orang-orang Parsi yang 
percayakan ada tuhan nur dan ada tuhan gelap. 
Kepercayaan ini terkenal di selatan Semenanjung 
Tanah Arab di mana pernah tegaknya kerajaan dan 
kekuasaan Parsi. 


****** 

Surah ini menegak dan menjelaskan 'aqidah tauhid 
Islam sebagaimana Surah al-Kafirun menafikan 
sebarang keserupaan atau menafikan wujudnya titik 
pertemuan di antara 'aqidah tauhid dengan 'aqidah 
syirik. Kedua-dua surah ini memperkatakan hakikat 
tauhid dari satu sudut yang tertentu. Rasulullah s.a.w. 
biasanya membuka hari siangnya dalam solat Sunat 
Fajar dengan membaca dua surah ini dan pembukaan 
ini mempunyai makna dan tujuannya yang besar. 


****** 


